Шакин Эсенкулов

Шакин Эсенкулов (же Эсенгулов) — акын, жазуучу, драматург.

Ал Жумгал районундагы Байзак айылында 1939-жылы 15-августта туулган. 1985-жылы Токмок шаарындагы маданий-агартуу окуу жайынын режиссердук бөлүмүн, 1971-жылы Кыргыз мамлекеттик университетинин журналистика факультетин, 1983-жылы Москва шаарындагы жогорку адабий курстун драматургия бөлүмүн бүтүргөн.

Эмгек жолун 1958-жылы Жумгал районундагы Ленин атындагы колхоздо темир уста болуу менен баштаган. 1963-жылы Кочкор райондук маданият бөлүмүндө инспектор, 1965–1977-жж. Жумгал районунда элдик театрдын режиссер директору, ошол эле жылдары өзү түзгөн «Бекбекей» ансамблинин көркөм жетекчиси, 1977–1984-жж. басмасөздө жана басмаларда кызмат өтөгөн.
Алгачкы ыры 1958-жылы Жалал-Абад облустук гезитине «Гүлдөсүн мекен» деген ат менен басылган. Андан бери көптөгөн ыр, прозанын, пьеса жана сценарийлердин автору. 1995-жылдан бери Бүбү Мариам Муса кызы менен бирдикте Жайсаң Үмөт уулунун «Манас» дастанынын алты китебин чыгарышкан.

1994-жылдан бери Жумгал өспүрүмдөр музыкалуу драмалык театрынын директору жана көркөм жетекчиси болуп эмгектенет.
«Кыргыз Республикасынын маданиятына эмгек сиңирген ишмер» деген наам алган.

 Жарык көргөн китептери 
 Кыргыз тилинде 
Кадам: Ырлар. – Ф.: Мектеп, 1972. – 56 б.
Ак шоола: Повесть. – Ф.: Мектеп, 1974. – 164 б.
Из. Повесть. «Ак шоола» баянынын экинчи китеби. – Ф.: Мектеп, 1976. – 158 б.
Асыл. Повесть, аңгемелер жана пьеса. «Ак шоола» баяндама 3-китеби. – Ф.: Мектеп, 1979. – 212 б.
Ишеним. Аңгемелерден турган баян. – Ф.: Кыргызстан. 1983. – 232 б.
Көч. Повесттер жана аңгемелер. – Ф.: Адабият, 1990. – 240 б.
Алтын тамыр. Повесть, пьеса. – Нарын, 1994. – 108 б.
Жайсаң. Биринчи бөлүм.. – Б.: ИАнын басмаканасы,1996. – 288 б.
Жайсаң. Экинчи бөлүм. – Б.: ИАнын басмаканасы, 1998. – 320 б.
Жайсаң. Үчүнчү бөлүм. – Б.: ИАнын басмаканасы, 1998. – 320 б.
Жайсаң. Төртүнчү бөлүм. – Б.: ИАнын басмаканасы,1998. – 330 б.
Жайсаң. Бешинчи бөлүм. – Б.: ИАнын басмаканасы, 1999. – 312 б. 
Жайсаң. Алтынчы бөлүм. – Б.: Илимдер Академиясынын басмаканасы, 2000. – 303 б.
Кожомкул. Роман. Биринчи китеп. – Б. 2001, – 275 б. 
Тазалыкка таазим. Роман. Экинчи китеп. – Б., 2002. – 264 б.
Кожомкул. Роман. 1-2-китеп. – Б., 2003, – 560 б. 
Жээктеги караан: Ырлар, поэмалар. – Б., 2007. – 190 б.
Асыл: Роман. – Б., 2008. – 406 б.

 Орус тилинде 
Асыл: Роман. М. Советский писатель. 1990. – 272 с.

 Булактар 
Категория:Инсандар
Категория:Кыргыз адабияты
Категория:Кыргыз жазуучулары